Balayya's 100th movie
ఉగాది రోజున వందో సినిమా ప్రకటన
అమరావతిలోని ధ్యాన బుద్ధ ప్రాజెక్టు వద్ద శుక్రవారం తన వందో సినిమాని ప్రకటించనున్నారు బాలయ్య.
TNN | Updated:
Apr 8, 2016, 09:11AM IST
అమరావతిలోని ధ్యాన బుద్ధ ప్రాజెక్టు వద్ద శుక్రవారం తన వందో సినిమాని ప్రకటించనున్నారు బాలయ్య. ప్రముఖ దర్శకుడు క్రిష్ దర్శకత్వంలో ఆ సినిమాని తీయబోతున్నారు. నాటి ధాన్యకటకాన్ని రాజధానిగా చేసుకుని పాలించిన శాతవాహన చక్రవర్తి గౌతమీపుత్ర శాతకర్ణిగా బాలయ్య నటించబోతున్నారు. నాటి ధాన్యకటకమే నేడు ధరణికోట, అమరావతిగా విలసిల్లుతున్నాయి. ఇక్కడ నుంచి బీహార్లోని మగధ వరకు సువిశాలంగా తెలుగు సామ్రాజ్యాన్ని విస్తరించిన మహావీరుడు గౌతమీపుత్ర శాతకర్ణి. ఆ చక్రవర్తిగా తమ అభిమాన నటుడు నటిస్తుండంతో అమరావతిలోని బాలయ్య అభిమానులు ఆనందిస్తున్నారు. అందుకే అమరావతిలోనే ఆ సినిమా ప్రకటనను చేయాలని ఏర్పాట్లు చేస్తున్నారు.